b'\n_START_ARTICLE_\nRibuloosi-5-fosfaatti\n_START_SECTION_\nBiokemia\n_START_PARAGRAPH_\nRibuloosi-5-fosfaattia muodostuu pentoosifosfaattireitin ensimm\xc3\xa4isen vaiheen eli hapettavan vaiheen viimeisess\xc3\xa4 reaktiossa 6-fosfoglukonaatista 6-fosfoglukonaattidehydrogenaasin katalysoimana. Seuraavassa vaiheessa yhdiste muunnetaan isomeerikseen riboosi-5-fosfaatiksi fosfopentoosi-isomeraasin katalysoimana tai epimeerikseen ksyluloosi-5-fosfaatiksi fosfopentoosiepimeraasin avulla._NEWLINE_Ribuloosi-5-fosfaattia muodostuu my\xc3\xb6s fotosynteesin pime\xc3\xa4reaktioissa eli Calvinin kierrossa riboosi-5-fosfaatista ja ksyluloosi-5-fosfaatista samojen entsyymien katalysoimana kuin pentoosifosfaattireitiss\xc3\xa4. Pime\xc3\xa4reaktioiden viimeisess\xc3\xa4 vaiheessa fosforibuloosikinaasi muuttaa yhdisteen ribuloosi-1,5-bisfosfaatiksi._NEWLINE_Riboosi-5-fosfaatti on my\xc3\xb6s arabinoosi-5-fosfaatin isomeeri ja n\xc3\xa4iden isomeerien muuntumista toisikseen katalysoi arabinoosi-5-fosfaatti-isomeraasi.'